Tanja Korobka poolt toimetatud artiklist saame teada, et Ukraina [niinimetatud fašismivastane - BHR] organisatsioon tulistas aktsiooni "Hääleta vintpüssiga" raames nende silmis Vene rahva peamiste vaenlaste pihta, kelle seas oli ka Andrus Ansip.    Ukraina kuurortlinnas Berdjanskis tulistati nö Vene rahva peamiste vaenlaste pihta, kelle seas oli Eesti vabariigi peaminister Andrus Ansip, Moskva ärimees Boris Berezovski, Venemaa opositsiooniliider Garry Kasparov ja Venemaa naisseltskonnalõvi Ksenia Sobtšak, teatab Pravda Ru.    Ukrainas on viimasel ajal tulistamine vihatud  poliitiku piltide pihta saanud levinuimaks meelelahutuseks.    Ukraina isamaalik organisatsioon "Batkivšõna" seisab hea selle eest, et poliitikute karikatuuride ja piltide rüvetamine lõppeks, kuna solvates poliitikuid, solvavad tulistajad ka poliitikat ja läbi selle kogu Ukraina ühiskonda.    "Batkivšõna" liikmed on kindlad, et julgeolekuorganisatsioonid peavad sellist teguviisi kuidagi aitama lõpetada.    Samas, isegi kui vandaalitsejad vahistataks, ei saaks neid kuidagi  vastutusele võtta, sest Ukraina seadusandluses puudub paragrahv, mis keelaks poliitiku piltide pihta tulistamise. Teine asi oleks siis, kui pildil oleks poliitiku ees- ja perekonnanimi või kui poliitik tõendaks, et pildil on tema ja algataks kriminaalasja.